
Aktsiaseltsi Narva Vesi aktsiate märkimine

1. Asjaolud ja menetluse käik

14.11.2006. a toimus AS Narva Vesi aktsionäride üldkoosolek, kus otsustati suurendada AS Narva Vesi aktsiakapitali uute aktsiate väljalaskmisega ning välja lasta 147 uut aktsiat nimiväärtusega 30 000 krooni. Aktsionäride otsusega välistati aktsionäri Narva-Jõesuu linna eesõigus aktsiate märkimiseks. Järelikult võib teine aktsionär – Narva linn märkida kõik uued aktsiad. Antud juhul on AS Narva Vesi on ainus vee-ettevõtja, kes teenindab Narva linna elanikke. Võttes arvesse, et Narva Linnavolikogu 20.10.2006 määrusega 46 eraldati AS Narva Vesi finantseerimiseks raha summas 4 410 000 krooni, ning asjaolu, et Narva linna kohalikul omavalitsusel kui AS Narva Vesi omanikul peab olema kontroll selle ettevõtte tegevuse üle, on otstarbekas realiseerida eesõigus AS Narva Vesi uute aktsiate märkimiseks.

2. Õiguslikud alused

Kohaliku omavalitsuse korralduse seaduse (edaspidi KOKS) § 30 lõike 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse.

KOKS §35 lõike 3 kohaselt, sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise  ja ümberkujundamise ja lõpetamise otsustab ning põhikirja ja  selle muudatused kinnitab kohaliku omavalitsuse volikogu. Sihtasutuse, osaühingu või aktsiaseltsi nõukogu liikmed nimetab, samuti muid asutaja, osaniku või aktsionäri õigusi teostab valla-  või linnavalitsus. Kui osaühingul ei ole nõukogu, nimetab valla-  või linnavalitsus osaühingu juhatuse liikmed.

3. Otsus

3.1. Realiseerida Narva linna eesõigus AS Narva Vesi kõigi uute aktsiate märkimiseks, mis lasti välja AS Narva Vesi 14.11.2006. a aktsionäride üldkoosoleku otsusega.

3.2. Narva Linnavalitsuse Linnavara- ja majandusametil tasuda AS-le Narva Vesi 4 410 000 (neli miljonit nelisada kümme tuhat) krooni 147 uue aktsia eest nimiväärtusega 30 000 krooni.

3.3. Käesolev korraldus teha teatavaks AS-le Narva Vesi ja Narva Linnavalitsuse Linnavara- ja majandusametile.

4. Korralduse vaidlustamine

Korraldus on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. Korralduse jõustumine

Käesolev korraldus jõustub vastuvõtmise hetkel.

